Source: https://domov.sme.sk/c/3795390/pojednavanie-s-muzom-ktoremu-hrozi-dozivotie-sud-odrocil.html
Timestamp: 2017-02-26 14:49:49+00:00
Document Index: 505967

Matched Legal Cases: ['súd ', 'súd ', 'Súd ', 'súd ', 'súd ', 'súd ']

Pojednávanie s mužom, ktorému hrozí doživotie, súd odročil - domov.sme.sk
Zobraziť všetky sekcie TAXIKÁR V ROLE POŠKODENÉHO PREZRADIL SÚDU MENO KRIMINALISTU LEN POD HROZBOU POKUTYPojednávanie s mužom, ktorému hrozí doživotie, súd odročil
KOŠICE 26. marca (SITA) - Pojednávanie so 46-ročným recidivistom Dušanom I. obžalovaným z vydierania, krádeže a zanedbania povinnej výživy, ktorému hrozí doživotie, dnes senát Krajského súdu v Košiciach ... 26. mar 2008 o 16:29 SITA
Písmo:A-|A+0KOŠICE 26. marca (SITA) - Pojednávanie so 46-ročným recidivistom Dušanom I. obžalovaným z vydierania, krádeže a zanedbania povinnej výživy, ktorému hrozí doživotie, dnes senát Krajského súdu v Košiciach odročil na neurčito. Dôvodom bola výpoveď poškodeného taxikára, na ktorého mal obžalovaný zaútočiť nožom. Súd chcel, aby svoju výpoveď doplnil o mená dvoch kriminalistov, ktorí sa krátko po útoku mali o udalosti dozvedieť a jeden z nich údajne nahováral poškodeného, aby prípad oficiálne oznámil. Poškodený sa pred súdom vykrúcal a odmietol uviesť mená kriminalistov. Až po tom, čo mu súd pohrozil pokutou, uviedol meno jedného, s ktorým sa pozná, pretože sú susedia. Meno druhého kriminalistu vraj nepozná. Kauzou sa Krajský súd v Košiciach zaoberal už vo februári 2007, kedy Dušana I. oslobodil spod obžaloby vo všetkých troch skutkoch. V dokazovaní pred súdom sa totiž nepotvrdilo, že by sa dopustil žalovaných činov. Prokurátor sa proti verdiktu odvolal, Najvyšší súd SR rozsudok zrušil a prvostupňovému súdu nariadil doplniť dokazovanie o výsluchy ďalších svedkov, vrátane dvoch kriminalistov.
Podľa hovorkyne Krajského súdu v Košiciach Marcely Gálovej obžalovaný bol už v roku 1988 a 1993 odsúdený za ublíženie na zdraví a lúpež. V zmysle zásady trikrát a dosť mu v prípade uznania viny hrozí trest odňatia slobody na 25 rokov alebo doživotie. Dušan I. pred súdom opakovane vyhlásil, že je nevinný a nebude „zadarmo sedieť za svoju minulosť". Nechajte si posielať ranný prehľad najdôležitejších správ e-mailom